
	[bookmark: _GoBack]เปิดประชุม
	เวลา 09.30 น.

	
	- เมื่อถึงเวลาประชุมที่ประชุมพร้อมสมาชิกสภาอบต.ครบองค์ประชุม

	นายคำนึง  จันทร์คง
เลขานุการสภาฯ
	- เชิญประธานสภาอบต.จุดธูปเทียนบูชาพระรัตนตรัย
- อ่านประกาศสภาอบต.ชะอวด เรื่อง ประกาศเรียกประชุมสภาอบต.ชะอวด
  สมัยสามัญ สมัยที่2 ประจำปี 2563

	
	- เชิญประธานสภาฯ เปิดการประชุมและดำเนินการประชุมตามระเบียบ                  
  วาระการประชุม

	นายวิเชียร  สงเสน
ประธานสภาฯ
	- กล่าวเปิดการประชุมและดำเนินการประชุมสภาฯ ตามระเบียบวาระดังนี้


	
ระเบียบวาระที่ ๑
	
เรื่องที่ประธานแจ้งให้ทราบ

	
	- หนังสือแจ้งแบบแสดงรายการทรัพย์สิน รายบุคคล ภ.ด.ส.3 ตามพระราชบัญญัติภาษีที่ดินและสิ่งปลูกสร้าง พ.ศ.2562 ซึ่งกำหนดให้                  องค์กรปกครองส่วนท้องถิ่น ประกาศ ภ.ด.ส.3 ให้แล้วเสร็จภายในเดือน มีนาคม  2563 ขยายเวลาได้ไม่เกินเดือนพฤษภาคม 2563 อบต.ชะอวดได้ขอขยายเวลาประกาศ ภ.ด.ส.3 มาประกาศในเดือน พฤษภาคม 2563

	
	- หนังสือจากจังหวัดนครศรีธรรมราช แจ้งเรื่อง ขอความร่วมมือดำเนินการมาตรการป้องกันควบคุมโรคติดต่อนำโดยยุงลายปี 2563 ด้วยจังหวัดนครศรีธรรมราช ได้รับแจ้งจากกรมส่งเสริมการปกครองส่วนท้องถิ่น                       ว่ากระทรวงสาธารณสุขรายงานสถานการณ์โรคไข้เลือดออกปี 2563 ตั้งแต่วันที่ 1 มกราคม – 24 มีนาคม 2563 พบผู้ป่วยสะสม จำนวน 7,134 ราย ผู้ป่วยเสียชีวิต จำนวน 4 ราย และคาดว่าจะมีการระบาดต่อเนื่องจากปลายปี 2562 โดยผู้ป่วยจะเริ่มสูงขึ้นตั้งแต่เดือนเมษายนและสูงสุดในเดือนกรกฎาคม รวมทั้งจากการสำรวจลูกน้ำยุงลาย พบว่าในชุมชนและสถานที่สำคัญที่มีการรวมตัวของประชาชน ได้แก่ สถานศึกษา ศาสนศึกษา โรงพยาบาล สถานที่ราชการ โรงงาน เป็นต้น ยังมีค่าดัชนีลูกน้ำยุงลายสูงกว่าเกณฑ์ที่กำหนดซึ่งมีความเสี่ยงที่จะเป็นแหล่งแพร่ระบาดของโรคไข้เลือดออกและโรคติดต่อนำโดยยุงลายอื่นๆ จึงขอความร่วมมือองค์กรปกครองส่วนท้องถิ่นดำเนินการเฝ้าระวัง ป้องกัน และควบคุมการระบาดของโรคที่มียุงลายเป็นพาหนะนำโรค

	
	- กำหนดมาตรการควบคุมการแพร่ระบาดของโรคติดเชื้อไวรัสโคโรนา 2019 (COVID-19) และกำหนดมาตรการผ่อนคลาย (เพิ่มเติม) ตามที่จังหวัดนครศรีธรรมราช โดยความเห็นชอบของคณะกรรมการโรคติดต่อจังหวัดนครศรีธรรมราช ได้มีคำสั่งจังหวัดนครศรีธรรมราช ที่ 1549/2563 ลงวันที่ ๒ พฤษภาคม พ.ศ.2563 เรื่อง การควบคุมและปิดสถานที่เสี่ยงต่อการติดต่อโรคติดเชื้อไวรัสโคโรนา 2019 (COVID-19) และนายกรัฐมนตรีได้ออกข้อกำหนดออกตามความในมาตรา 9 แห่งพระราชกำหนดการบริหารในสถานการณ์ฉุกเฉิน พ.ศ.2548 (ฉบับที่7) ลงวันที่15 พฤษภาคม พ.ศ.2563 นั้น เพื่อให้การป้องกันควบคุมการแพร่ระบาดของโรคติดเชื้อไวรัสโคโรนา 2019  เป็นไปอย่างมีประสิทธิภาพยิ่งขึ้น จึงอาศัยอำนาจตามความในมาตรา 35 แห่งพระราชบัญญัติโรติดต่อ พ.ศ.๒๕๔๘ ผู้ว่าราชการจังหวัดนครศรีธรรมราช โดยความเห็นชอบของคณะกรรมการโรคติดต่อจังหวัดนครศรีธรรมราช ในการประชุมครั้งที่ 19/2563 เมื่อวันที่ 16 พฤษภาคม 2563 จึงมีคำสั่งเปลี่ยนแปลงและเพิ่มเติม ดังต่อไปนี้

	
	1. การห้ามออกนอกเคหสถาน
ห้ามบุคคลใดออกนอกเคหสถานระหว่างเวลา 23.00 นาฬิกา 
ถึงเวลา 04.00 นาฬิกาของวันรุ่งขึ้น

	
	2. การผ่อนผันการใช้อาคารสถานที่ของโรงเรียนหรือสถาบันการศึกษา
ผ่อนผันการใช้อาคารสถานที่ของโรงเรียน หรือสถาบันการศึกษาเฉพาะที่ดำเนินการในลักษณะของการให้ความช่วยเหลือการสงเคราะห์ หรืออุปการะเด็กกำพร้าที่ประสบปัญหาครอบครัว แต่ยังคงงดเว้นการใช้อาคารสถานที่เพื่อการจัดการเรียนการสอน การสอบ หรือการฝึกอบรม

	
	3. การผ่อนคลายให้ดำเนินการหรือทำกิจกรรมบางอย่างได้
เพื่อเป็นการอำนวยความสะดวกของประชาชนและขับเคลื่อนกิจกรรมบางอย่าง ภายใต้การดำเนินการตามมาตรการป้องกันโรค ที่ทางราชการกำหนดรวมทั้งการจัดระเบียบและระบบต่างๆ

	
	4. การดำเนินการตามมาตรการป้องกันโรคและการจัดระเบียบ
ให้เจ้าของหรือผู้จัดการสถานที่มีหน้าที่รับผิดชอบในการปฏิบัติตามมาตรการป้องกันโรค รวมทั้งดำเนินการจัดระเบียบและระบบต่างๆ ตามคำแนะนำ เงื่อนไข และเงื่อนไขเวลาที่ราชการกำหนด

	
ระเบียบวาระที่ ๒
	
รับรองรายงานการประชุมสภาอบต.ชะอวด
(สมัยสามัญ สมัยที่ 1 ประจำปี พ.ศ.2563 วันที่ 27 เมษายน  2563)

	นายวิเชียร  สงเสน
ประธานสภาฯ
	เชิญประธานกรรมการตรวจรายงานการประชุมครับ


	นายทวี  ภารชาตรี         
ส.อบต.หมู่ที่ 5              

	ท่านประธานสภา สมาชิกสภาอบต.ทุกท่าน
คณะกรรมการตรวจรายงานการประชุมสภาฯ
นายเล็ก       สุขเนาวรัตน์    ประธานกรรมการ
นายทวี        ภารชาตรี       กรรมการ
นายเสถียร    วันรัตน์          กรรมการและเลขานุการ 
ได้ทำการประชุมเพื่อตรวจรายงานการประชุมสภาอบต.ชะอวด
สมัยวิสามัญ สมัยที่1/2563 ประชุมเมื่อวันที่ 29 พฤษภาคม 2563
เวลา 13.30 น. ณ.องค์การบริหารส่วนตำบลชะอวด
รายงานการประชุมดังกล่าวดำเนินการ ถูกต้อง ครบถ้วนแล้ว  
จึงขอเสนอรายงานการประชุมสภาอบต.ชะอวด สมัยวิสามัญ สมัยที่1/2563
เมื่อวันที่ 27 เมษายน 2563 มาเพื่อสภาให้ความเห็นชอบต่อไป

กระผมนายทวี   ภารชาตรี  กล่าวรับรองรายงานการประชุมสภาอบต.ชะอวดทำการแทนนายเล็ก     สุขเนาวรัตน์   ประธานกรรมการ ซึ่งลาป่วย

	นายวิเชียร  สงเสน
ประธานสภาฯ
	ท่านใดจะขอแก้ไขเพิ่มเติมตรงไหนบ้างครับ เชิญครับ
- เมื่อไม่มี ถือว่าที่ประชุมสภาฯ รับรองรายงานการประชุมครั้งที่ผ่านมา

	
มติที่ประชุม
	
รับรองเป็นเอกฉันท์


	ระเบียบวาระที่ ๓

	ญัตตินายกองค์การบริหารส่วนตำบลชะอวด
เรื่อง ขออนุมัติจ่ายขาดเงินสะสม ประจำปีงบประมาณ พ.ศ.2563

	
	หลักการ
    ตามที่องค์การบริหารส่วนตำบลชะอวด ได้ประกาศใช้ข้อบัญญัติงบประมาณรายจ่ายประจำปีงบประมาณพ.ศ.2563 จำนวนงบประมาณ 51,000,000 บาท เมื่อวันที่ 20 กันยายน 2562 ไปแล้ว นั้น
เหตุผล
    ด้วยองค์การบริหารส่วนตำบลชะอวด มีภารกิจความจำเป็นที่จะต้องดำเนินการในการแก้ไขปัญหาความเดือดร้อนให้กับพี่น้องประชาชนให้ดำเนินการแก้ไขปัญหาโดยเร่งด่วน ประกอบกับองค์การบริหารส่วนตำบล                ชะอวด มีเงินสะสมคงเหลือเพียงพอในการบริหารงานเพื่อมิให้เกิดผลกระทบกับฐานะการคลังในระยะยาว โดยคำนึงถึงประโยชน์ของประชาชนและองค์การบริหารส่วนตำบลชะอวดที่จะได้รับเป็นสำคัญ จึงเสนอสภาองค์การบริหารส่วนตำบลชะอวด เพื่อพิจารณาอนุมัติจ่ายขาดเงินสะสม ปีงบประมาณ พ.ศ.2563 เพื่อดำเนินการตามโครงการดังนี้
1. โครงการปรับปรุงถนนลาดยางแบบแอสฟัลท์ติกคอนกรีต ถนนสามแยก               ท่าสะท้อน – ไสชมพู่  หมู่ที่ 6 ผิวจราจรกว้าง 8.00 เมตร หนา 0.05 เมตร ระยะทาง 315 เมตร หรือพื้นที่ก่อสร้างไม่น้อยกว่า 2,520 ตารางเมตร รายละเอียดตามปริมาณงานและแบบแปลนของ อบต.ชะอวด                       งบประมาณ  1,399,600.- บาท
2. โครงการขยายเขตไฟฟ้าสาธารณะ ถนนรถไฟสาย 3  หมู่ที่ 9  (จัดซื้อวัสดุไฟฟ้าเพื่อมาดำเนินการติดตั้งโดยใช้เครื่องจักรกลของกองช่าง) โดยติดตั้งวัสดุไฟฟ้าระยะทางขยายเขตไฟฟ้าสาธารณะ 400 เมตร รายละเอียดตามปริมาณงานและแบบแปลนของ อบต.ชะอวด งบประมาณ 55,660.- บาท
3. โครงการขยายเขตระบบจำหน่ายน้ำประปาหมู่บ้าน (จัดซื้อวัสดุประปาเพื่อมาดำเนินการขยายเขตประปาโดยใช้เครื่องจักกลของกองช่าง) โดยขยายเขตระบบจำหน่ายน้ำประปาหมู่บ้าน  จำนวน 2 สาย  ดังนี้
    1.สายบ้านท่าเข็น – สามแยกแม่น้ำ ระยะทางขยายเขต 460 เมตร หมู่ที่ 7
    2.สายบ้านเนินไผ่เรี้ย – ท่าเข็น ระยะทางขยายเขต 260 เมตร หมู่ที่ 7
    งบประมาณ 29,864.- บาท

4. โครงการจัดซื้อปั๊มซับเมอร์สสำหรับผลิตน้ำประปาหมู่บ้าน ขนาด 2 แรงม้า ขนาดท่อส่ง 2 นิ้ว จำนวน 1 เครื่อง งบประมาณ 24,000  บาท
รวมงบประมาณที่ขออนุมัติจ่ายขาดเงินสะสมทั้งสิ้นจำนวน 1,509,124.-บาท (หนึ่งล้านห้าแสนเก้าพันหนึ่งร้อยยี่สิบสี่บาทถ้วน)	
ระเบียบ/ข้อกฎหมาย
	อาศัยอำนาจตามระเบียบกระทรวงมหาดไทยว่าด้วยการรับ การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ 4)พ.ศ.2561 ข้อ 89 ความว่า องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามกฎหมายกำหนด
          จึงเสนอญัตติดังกล่าวเพื่อให้สภาองค์การบริหารส่วนตำบลชะอวด พิจารณาอนุมัติต่อไป

	นายวิเชียร  สงเสน
ประธานสภาฯ
	ท่านใดจะแสดงความคิดเห็นในเรื่องใดอีกบ้างครับ เชิญครับ
เมื่อไม่มี ขอมติสภาฯ ญัตติ เรื่อง ขออนุมัติจ่ายขาดเงินสะสมประจำปีงบประมาณ พ.ศ.2563 ท่านใดอนุมัติขอให้ยกมือขึ้นครับ
องค์ประชุม  15  คน
-  อนุมัติ     15  คน
-  ไม่อนุมัติ      (ไม่มี) 
-  งดออกเสียง  (ไม่มี)

	มติที่ประชุม
	อนุมัติเป็นเอกฉันท์

	ระเบียบวาระที่ 4
	เรื่องอื่นๆ

	นายวิเชียร  สงเสน
ประธานสภาฯ
	ท่านสมาชิกสภาอบต.ทุกท่าน
ท่านใดมีเรื่องที่สำคัญจำเป็นต้องนำมาเสนอในที่ประชุม เชิญครับ

	นายจรัส  นิลทะรัตน์
หน.สำนักงานปลัด
	ท่านประธานสภา สมาชิกสภาอบต.ทุกท่าน
- แบบรายงานจัดทำประกาศยกเลิกการขอสำเนาบัตรประชาชน                          สำเนาทะเบียนบ้าน หรือสำเนาเอกสารอื่นๆ รวมทั้งเร่งรัดการแก้ไขกฎหมาย กฎ ระเบียบ ข้อบังคับ หรือประกาศในความรับผิดชอบตามข้อ 17 ของคำสั่งหัวหน้าคณะรักษาความสงบแห่งชาติที่ 21/2560 เรื่อง การแก้ไขเพิ่มเติมกฎหมายเพื่ออำนวยความสะดวกในการประกอบธุรกิจ และตามมติคณะกรรมการขับเคลื่อนการปฏิรูปเพื่อรองรับการเปลี่ยนตามนโยบาย Thailand 4.0 
     
องค์การบริหารส่วนตำบลชะอวด ได้ดำเนินการจัดประกาศ ดังนี้
1. ยกเลิกการใช้สำเนาบัตรประจำตัวประชาชนและสำเนาทะเบียนบ้านเพื่อลงทะเบียนและยื่นคำขอรับเงินเบี้ยยังชีพผู้สูงอายุ
2. ยกเลิกการใช้สำเนาบัตรประจำตัวประชาชนและสำเนาทะเบียนบ้านเพื่อลงทะเบียนและยื่นคำขอรับเงินเบี้ยยังชีพผู้พิการ
3. ยกเลิกการใช้สำเนาบัตรประจำตัวประชาชนและสำเนาทะเบียนบ้านเพื่อลงทะเบียนและยื่นคำขอรับเงินเบี้ยยังชีพผู้ป่วยเอดส์
4. ยกเลิกการใช้สำเนาบัตรประจำตัวประชาชนและสำเนาทะเบียนบ้าน ในการรับสมัครเด็กนักเรียนศูนย์พัฒนาเด็กเล็กสังกัดองค์การบริหารส่วนตำบลชะอวด
5. ยกเลิกการใช้สำเนาบัตรประจำตัวประชาชนและสำเนาทะเบียนบ้านหรือสำเนาหนังสือรับรองนิติบุคคลเพื่อการติดต่อทำธุรกรรมการเรียกเก็บภาษีป้าย
6.ยกเลิกการใช้สำเนาบัตรประจำตัวประชาชนและสำเนาทะเบียนบ้านหรือสำเนาหนังสือรับรองนิติบุคคลเพื่อการติดต่อทำธุรกรรมการเรียกเก็บภาษีที่ดินและสิ่งปลูกสร้าง
7. ยกเลิกการใช้สำเนาบัตรประจำตัวประชาชนและสำเนาทะเบียนบ้านหรือสำเนาหนังสือรับรองนิติบุคคลเพื่อการติดต่อทำธุรกรรมกิจการธุรกิจพลังงาน
8.ยกเลิกการใช้สำเนาบัตรประจำตัวประชาชนและสำเนาทะเบียนบ้านหรือสำเนาหนังสือรับรองนิติบุคคลเพื่อการติดต่อทำธุรกรรมการจดทะเบียนพาณิชย์จัดตั้งใหม่ เปลี่ยนแปลงและยกเลิก
9. ยกเลิกการใช้สำเนาบัตรประจำตัวประชาชนและสำเนาทะเบียนบ้านเพื่อยื่นคำร้องศูนย์ช่วยเหลือประชาชน
10. ยกเลิกการใช้สำเนาบัตรประจำตัวประชาชนและสำเนาทะเบียนบ้านในการขออนุญาตใช้บริการจัดเก็บขยะมูลฝอยหรือยกเลิกการขอใช้บริการจัดเก็บขยะมูลฝอย
11. ยกเลิกการใช้สำเนาบัตรประจำตัวประชาชนและสำเนาทะเบียนบ้านหรือสำเนาหนังสือรับรองนิติบุคคลเพื่อติดต่อทำธุรกรรมการก่อสร้าง ดัดแปลง หรือเคลื่อนย้ายอาคาร
12. ยกเลิกการใช้สำเนาบัตรประจำตัวประชาชนและสำเนาทะเบียนบ้านหรือสำเนาในการขอใช้น้ำประปาหมู่บ้านเปลี่ยนมาตรวัดน้ำประปาหรือยกเลิกการใช้น้ำประปาหมู่บ้าน

	นายบุญฤทธิ์  แคล้วแก้ว
นายก อบต.
	ท่านประธานสภา สมาชิกสภาอบต.ทุกท่าน                                                            - ตามหนังสือที่แจ้งแบบแสดงรายการทรัพย์สิน รายบุคคล ภ.ด.ส.3 ตามพระราชบัญญัติภาษีที่ดินและสิ่งปลูกสร้าง พ.ศ.2562 ที่ได้ส่งหนังสือดังกล่าวให้กับพี่น้องประชาชน ขอฝากท่านสมาชิกช่วยให้ความร่วมมือด้วยครับ                          - ในเรื่องงบประมาณเงินอุดหนุนเฉพาะกิจ ที่ทางอบต.ชะอวด ได้รับงบประมาณ 22 ล้านบาท ตอนนี้ได้ดำเนินการไปทุกโครงการแล้ว โดยโครงการที่กำลังดำเนินการในส่วนของประปา ได้งบประมาณปรับปรุงประปาของ ม.3 ม.6 ม.2 ตัวละ 2 ล้าน 4 แสนบาท 
 - ในเรื่องงบประมาณจ่ายขาดเงินสะสม ได้เสนอโครงการ 4 โครงการ                        เป็นโครงการที่อยู่ในแผน มีโครงการก่อสร้างถนนคอนกรีตของ ม.4 ประมาณ 200 เมตร โครงการของ ม.7 ประมาณ 200 เมตร โครงการของ ม.5                    และโครงการของม.3
- ขยายเขตไฟฟ้าม.4 ตอนนี้กำลังดำเนินการ และไฟฟ้าสาธารณะทั้ง 10 หมู่บ้าน ถ้าหากจุดใดเสีย ขอให้สมาชิกแจ้งมาทางกองช่างครับ
- ขอหารือเรื่องข้อบัญญัติงบประมาณรายจ่ายประจำปี พ.ศ.2563 ที่ตั้งข้อบัญญัติงบประมาณก่อสร้างถนนลาดยางสายผู้ใหญ่จินดา-บ้านอัญลี ได้ตั้งงบประมาณไว้ 3 ล้าน 2แสนบาท ตอนนี้พื้นที่ดังกล่าวได้รับเงินอุดหนุนงบประมาณเฉพาะกิจกำลังดำเนินการแล้วเสร็จ กรณีที่โครงการที่ได้ตั้งในข้อบัญญัติงบประมาณซึ่งสภาเป็นผู้พิจารณาอนุมัติ และโครงการของ ม.8 ซึ่งถนนสายนี้เป็นถนนที่เชื่อมระหว่าง ม.8 และ ม.2 ดังนั้นในส่วนของการดำเนินการซึ่งเงินอุดหนุนเฉพาะกิจที่ได้มา ผมเองขอหารือว่าถ้าหากถนนสายดังกล่าวมีงบประมาณมีระยะทางพอที่จะดำเนินการ ก็จะต้องเปลี่ยนคำชี้แจงต่อสภาอีกครั้งหนึ่ง หรือถ้าหากยกเลิกไปตั้งเป็นรายการใหม่ หรือเป็นการก่อสร้างถนนสายอื่น ก็จะต้องดำเนินการทำโครงการใหม่ ผมจึงอยากหารือในส่วนของโครงการดังกล่าวที่ตั้งในข้อบัญญัติงบประมาณ จะหารือท่านประธานสภา สมาชิกสภาว่าจะดำเนินโครงการอย่างไรตามที่ผมได้เรียนว่า ในกรณีที่เปลี่ยนหรือเพิ่มระยะทางก็ต้องเปลี่ยนคำชี้แจงต่อสภาอีกครั้งหนึ่ง ถ้ายกเลิกไปทำโครงการใหม่ ก็ต้องขออนุมัติสภาอีกครั้งหนึ่ง

	นายวิเชียร  สงเสนประธานสภาฯ
	ท่านสมาชิกสภาอบต.ทุกท่าน                                                                        ท่านใดจะเสนอแสดงความคิดเห็นใดบ้างครับ เชิญครับ

	นายโชคดี  แพรกทอง                 ส.อบต.หมู่ที่ ๕
	ท่านประธานสภา สมาชิกสภาอบต.ทุกท่าน                                               - ตามที่นายกได้นำเรียนเรื่องดังกล่าว ถนนสายบ้านผู้ใหญ่จินดา โครงการนี้ได้ซ้ำซ้อนที่ได้รับเงินอุดหนุนเฉพาะกิจมา ผมขอแสดงความคิดเห็นว่าน่าจะเปลี่ยนคำชี้แจงให้ดำเนินการเชื่อมต่อเพราะถนนสายนี้มีระยะทางยาวครับ

	นายโสพล  สงสว่าง                       ส.อบต.หมู่ที่ 8
	ท่านประธานสภา สมาชิกสภาอบต.ทุกท่าน                                                     ผมขอแสดงความคิดเห็นว่า ให้ทำต่อจากบ้านอัญชลี ไปบ้านผู้ใหญ่เกษม เพราะเป็นโครงการเดียวกัน ระยะทาง 900 เมตร งบประมาณ 3 ล้านกว่าบาทครับ                          

	นายวิเชียร  สงเสนประธานสภาฯ
	ท่านสมาชิกสภาอบต.ทุกท่าน                                                          ถ้าสมาชิกเสนอว่าให้ทำต่อไป  ก็ต้องเปลี่ยนคำชี้แจงและก็ให้สภารับรองครับ    - ในเรื่องที่สาธารณะ ในกรณีที่จะดำเนินการจะต้องสำรวจก่อนว่ามีพื้นที่ที่กันเอาไว้กี่เมตร ขอฝากสมาชิก ม.2 และม.8 ให้ดำเนินการสำรวจเส้นทางครับ

	

นายจรัส  นิลทะรัตน์            หน.สำนักงานปลัด
	

ท่านประธานสภา สมาชิกสภาอบต.ทุกท่าน                                           - ตามที่ท่านนายกได้นำเรียน เปลี่ยนแปลงโครงการหรือยกเลิกโครงการ จะต้องขออนุมัติจากสภา แต่ถ้าหากขยายต่อไปยังใช้เส้นทางเดิมหรือไม่ครับ ตามที่ท่านนายกได้นำเรียนว่าจะต้องให้สมาชิกหรือเจ้าหน้าที่ลงสำรวจพื้นที่ก่อน                              เพื่อป้องกันปัญหาที่จะเกิดขึ้นในภายหลัง

	นายคำนึง  จันทร์คงเลขานุการสภาฯ
	ท่านประธานสภา สมาชิกสภาอบต.ทุกท่าน                                           
- ในเรื่องของโครงการที่ท่านนายกได้นำเรียนในโครงการก่อสร้างถนนลาดยางคอนกรีตสายถนนสี่แยกผู้ใหญ่จินดาไปถึงบ้านอัญชลี ซึ่งตั้งไว้ในข้อบัญญัติงบประมาณรายจ่ายประจำปี 2563 แต่มีประเด็นว่า พิกัดเป้าหมายที่ตั้งไว้ 780 เมตร จุดเริ่มต้นจากหน้าบ้านเกียรติศักดิ์ ไปสิ้นสุดบริเวณหน้าบ้านนางอัญชลี ระยะทางที่ตั้งไว้ในข้อบัญญัติ 780 เมตร และตอนนี้ได้รับงบประมาณเงินอุดหนุนเฉพาะกิจเกินจากที่ตั้งไว้ ซึ่งพิกัดผ่านการอนุมัติสภาเรียบร้อยแล้ว ทำให้ซ้ำซ้อน ถ้าต้องการเปลี่ยนแปลงเป้าหมายก็ต้องขออนุมัติเปลี่ยนแปลงเป้าหมายใหม่ เปลี่ยนแปลงปริมาณงาน เปลี่ยนแปลงลักษณะโครงการ ต้องเป็นอำนาจของสภาอนุมัติให้เปลี่ยนแปลง ถ้าท่านนายกจะเปลี่ยนแปลงเป้าหมายใหม่ก็นำเข้าสู่สภาอนุมัติ ก็ต้องดำเนินการตามระเบียบต่อไป                                    - ขอนำเรียนที่ประชุม เรียนท่านสมาชิกสภาทุกหมู่บ้าน ห้วงเวลาในลำดับต่อจากนี้ไปในเรื่องการจัดทำงบประมาณรายจ่ายประจำปีงบประมาณ 2564 ซึ่งตามระเบียบจะต้องเสนอร่างญัตติข้อบัญญัติงบประมาณรายจ่ายปี 2564                เข้าสู่สภาภายใน 15 สิงหาคม และในโครงการต่างๆที่จะดำเนินการในปี 64 ถ้าหากท่านนายกหรือท่านสมาชิกสภาต้องการจะปรับแผนในแผนพัฒนาท้องถิ่น ปี2561-2565 ที่ระบุไว้ในปี 2564 ถ้าโครงการไหนไม่อยู่ในปี 2564 จะต้องปรับเพิ่มให้อยู่ในแผน ปี 2564 ขอฝากท่านสมาชิกทุกหมู่บ้านให้ตรวจสอบว่าโครงการมีความจำเป็นที่จะต้องดำเนินการในปี 2564 จะต้องเร่งเรื่องการปรับแผน เพิ่มเติมโครงการถ้าไม่อยู่ในแผนของปี 2564 จะต้องผ่านประชาคมอีกครั้งหนึ่งตามระเบียบ ขอนำเรียนเพื่อทราบ

	นายนิพนธ์  สุขขนาน                    ส.อบต.หมู่ที่ 3
	ท่านประธานสภา สมาชิกสภาอบต.ทุกท่าน                                             โครงการที่ตกค้างใน ปี 2563 ขยายมาดำเนินการปี 2564 ได้หรือไม่ครับ

	นายคำนึง  จันทร์คงเลขานุการสภาฯ
	ท่านประธานสภา สมาชิกสภาอบต.ทุกท่าน                                                     จะเปลี่ยนเป้าหมายปี 2563 มาอยู่ปี 2564 ตามที่ได้นำเรียนไปแล้ว ขอให้ท่านสมาชิกแจ้งเปลี่ยนแปลงแผนพัฒนาท้องถิ่นปี 2563 มาเป็นปี 2564                แต่ถ้าโครงการไม่อยู่ในแผนพัฒนาท้องถิ่นในปี 2561–2565                           ก็ให้แจ้งขอเพิ่มในแผนพัฒนาท้องถิ่นครับ



	นายวิเชียร  สงเสน
ประธานสภาฯ
	ท่านอื่นมีอะไรเพิ่มเติม เชิญครับ     
เมื่อไม่มีสำหรับวันนี้ การประชุมสภาฯ สมัยสามัญเป็นไปด้วยความเรียบร้อยครบระเบียบวาระการประชุมต้องขอขอบคุณทุกท่าน ปิดการประชุมครับ
ปิดประชุม  เวลา ๑๒.40 น.



                          (นายคำนึง  จันทร์คง)
                     ปลัดองค์การบริหารส่วนตำบล
          เลขานุการสภาองค์การบริหารส่วนตำบลชะอวด




